คลื่นยักษ์สูง 5 ม.ซัดชายฝั่งชิลี หลังเกิดธรณีพิโรธใหญ่ขนาด 8.3 ตายแล้ว 3
คลื่นยักษ์ สึนามิ สูง 5 เมตร ซัดชายฝั่งชิลีแล้ว หลังเกิดแผ่นดินไหวใหญ่ขนาด 8.3 ทำให้มีผู้เสียชีวิตแล้วอย่างน้อย 3 ราย อาคารบ้านเรือนพังเสียหายจำนวนมาก อีกทั้งยังเกิดอาฟเตอร์ช็อกเขย่าซ้ำแล้วกว่า 10 ครั้ง ขณะที่ศูนย์เตือนภัยสึนามิในแปซิฟิกเตือนประเทศริมชายฝั่งแปซิฟิกระวังภัยสึนามิ,เมื่อวันที่ 17 ก.ย.58 สำนักข่าวต่างประเทศรายงานความคืบหน้า เกิดแผ่นดินไหวรุนแรงขนาด 8.3 เขย่าบริเวณชายฝั่งทะเลของประเทศชิลี เมื่อเวลาประมาณ 19.54 น. ของวันที่ 16 ก.ย. ตามเวลาท้องถิ่น หรือตรงกับ05.54 น.ของเช้าวันที่ 17 ก.ย. ตามเวลาในประเทศไทย ว่า ได้เกิดคลื่นยักษ์สึนามิขนาดใหญ่โถมซัดชายฝั่งของชิลีแล้ว โดยศูนย์เตือนภัยสึนามิในแปซิฟิกรายงานว่า ได้เกิดสึนามิ สูงราว 5 เมตร หรือ 15.3 ฟุต ซัดชายหาดในบริเวณใกล้ศูนย์กลางแผ่นดินไหว ที่เมืองโคควิมโบในชิลีแล้ว อีกทั้งยังเตือนให้ประชาชนในประเทศริมชายฝั่งมหาสมุทรแปซิฟิกระมัดวังอันตรายจากคลื่นยักษ์สึนามิ ทั้งที่ประเทศเปรู เอกวาดอร์ และอาจไกลไปจนถึงฮาวาย รวมถึงนิวซีแลนด์,ตามรายงานของศูนย์ธรณีวิทยาของสหรัฐฯ ระบุ ได้เกิดแผ่นดินไหวต่อเนื่องตามมาหลังเกิดแผ่นดินไหวใหญ่ หรืออาฟเตอร์ช็อก แล้วอย่างน้อย 12 ครั้ง ความรุนแรงขนาด 4.9 หรือมากกว่านี้ในบริเวณใกล้ศูนย์กลางแผ่นดินไหวใหญ่ ภายในเวลาไม่ถึง 2 ชั่วโมง หลังเกิดธรณีพิโรธรุนแรงครั้งแรก โดยแรงสั่นสะเทือนจากการเกิดอาฟเตอร์ช็อกยังสามารถรับรู้ได้ทั่วกรุงซานติเอโก เมืองหลวงของชิลี ซึ่งอยู่ห่างจากศูนย์กลางแผ่นดินไหวไปทางตะวันตกเฉียงเหนือราว 232 กม.,ด้านนายกเทศมนตรีเมืองโคควิมโบ กล่าวต่อนักข่าวซีเอ็นเอ็นด้วยความกังวลใจ ถึงความเสียหายจากการเกิดแผ่นดินไหวขนาด 8.3 ว่า ได้เกิดน้ำท่วมในเมือง และบ้านเรือนประชาชนถึง 95% เจอปัญหาไฟดับ ขณะที่เหตุแผ่นดินไหวครั้งใหญ่เขย่าชิลี ส่งผลให้มีผู้เสียชีวิตแล้วอย่างน้อย 3 ราย รวมทั้งที่เมืองอิลลาเปล และอาคารบ้านเรือนได้รับความเสียหายเป็นจำนวนมากจากแรงสั่นสะเทือนของแผ่นดินไหว ที่ทำให้อาคารบ้านเรือนสั่นโยก จนประชาชนต่างแตกตื่นตกใจวิ่งหนีออกมาบนท้องถนนด้วยความหวาดกลัว,ทั้งนี้ ตามรายงานเบื้องต้นของศูนย์ธรณีวิทยาสหรัฐฯ แจ้งว่า ศูนย์กลางแผ่นดินไหวครั้งใหญ่ เกิดขึ้นห่างจากเมืองอิลลาเปล ประมาณ 54 กม. ตอนเวลาประมาณ 19.54 น. ของวันที่ 17 ก.ย. และมีความลึกจากผิวดิน 33 กม.
คลื่นยักษ์ สึนามิ สูง 5 เมตร ซัดชายฝั่งชิลีแล้ว หลังเกิดแผ่นดินไหวใหญ่ขนาด 8.3 ทำให้มีผู้เสียชีวิตแล้วอย่างน้อย 3 ราย อาคารบ้านเรือนพังเสียหายจำนวนมาก ขณะที่ศูนย์เตือนภัยสึนามิในแปซิฟิกเตือนประเทศริมชายฝั่งแปซิฟิกระวังภัย
แผ่นดินไหวชิลี,แผ่นดินไหว,สึนามิลิชี,ธรณีพิโรธ,สึนามิ,เตือนภัยสึนามิ,คลื่นยักษ์,ซัดชายฝั่ง,เกิดแผ่นดินไหวชิลี,ข่าว,ไทยรัฐออนไลน์,ข่าวต่างประเทศ